تورکیه‌یه گئچن ایل گلن تخمیناً ۲،۵ میلیون اینگیلیس توریستین اوچده بیری، تعطیل اوچون موغلانین گؤزده توریزم مرکزلرین‌دن بودروم، مارماریس، فتحیه و یاخینلارینی ترجیح ائتدی.
طبیعی گؤزل‌لیکلرینین یانی سیرا، یوکسک سویه‌لی قوناقلاما ایمکانلاری چوخ ساییدا خاریجی قوناق قبول ائد‌ن موغلا، اؤزللیکله سون ۱۰ ایلده اینگیلیس توریستلرین ان چوخ اوستونلوک وئردیگی تعطیل مرکزی اولدو.
ائل مدنیت و توریزم مودورلوگونون معلوماتلارینا گؤره، اؤلکه اوزره دگرلندیریلدیگینده موغلایا گلن توریستلر آراسین‌دا اینگیلیسلر ایلک سیرادا یئر آلدی. اینگیلیسلری سیراسییلا، روسیا، آلمانیا، اوکراینا و هلند وطنداشلاری ایزله‌دی.
۲۰۱۷.جی ایلده شهره گلن اینگیلیس توریست ساییسی ۷۶۸ مین ۸۷۸ اولدو.
اینگیلیسلر، ۲۰۱۸ رزرواسیونلارین‌دا دا بیرینجی‌لیگی الینده توتدو.
تورکیه سیاحت آژانسلاری بیرلیگی (تورساب) بودروم یؤنتیم قورلو باشقانی سئوینج گؤک‌بئل، اینگیلیس توریستلرین اؤزللیکله موغلا و ائلچه‌لرینه اوستونلوک وئردیگینی بیلدیردی.
تور اوپئراتورلارینین اؤزلرینه وئردیکلری راپوردا "۲۰۱۸ده طرفیتلرینی ایکییه قاتلایاجاقلارینی" ایفاده ائتدیکلرینی بیلدیر‌ن گؤک‌بئل، اینگیلتره‌دن ائدیلن ارکن رزرواسیون بؤلگه‌یه گلن توریست ساییسین‌دا اولکی ایللره نیسبتا داها بؤیوک آرتیش باش وئرجگینی اومود ائتدیکلرینی سؤیله‌دی.
